Halldóra fagnar að loknum Járnmanni í Frankfurt . Halldóra Gyða Matthíasdóttir hleypur með hlaupahópnum Bíddu aðeins , auk þess að hjóla og synda með Þríkó , Þríþrautarfélagi Kópavogs . Þessi mikla kjarnakona úr Garðarbænum hefur á skömmum tíma farið úr því að hlaupa fremur óreglulega og óskipulega í að klára þríþraut . Halldóra hefur farið víða um heim til að fullnægja hreyfiþörf sinni m.a. alla leið til Mexíkó . Í sumar stefnir hún á að keppa í Járnmanni í Kalmar í Svíþjóð . Þessi mikla kjarnakona hefur í ýmis horn að líta en hún lýsir m.a . Formúlu 1 á Stöð 2 Sport og heldur úti stórskemmtilegri heimasíðu , Halldora.is . Þar má m.a. lesa um æfingar og afrek Halldóru sem eru jafn mörg og þau eru ólík . Hlaup.is náði í Halldóru á milli æfinga og fékk hana til að svara örfáum spurningum . Hvenær gekkstu í Bíddu aðeins , varstu búin að hlaupa lengi áður ? Ég byrjaði að hlaupa með Bíddu aðeins í febrúar 2011 . Ég var ekki búin að hlaupa skipulega áður , hafði reyndar hlaupið ( og gengið ) hálft maraþon árið 2008 og 2009 , en ekki æft reglulega eða skipulega fyrir þau . Hvað hefur það gefið þér að hlaupa með Bíddu aðeins ? Bíddu aðeins hefur bæði gefið mér einstaklega góða vini til lífsstíðar sem og miklu meiri árangur en ég hafði þorað að vona . Þjálfarar og hlaupafélagar blása í mann sjálfstrausti og jákvæðri hvatningu svo það er ekki annað hægt en að bæta sig . Hver er munurinn á því að hlaupa ein eða í hlaupahópi ? Það er allt öðruvísi að hlaupa í hóp samanborið við að hlaupa einn . Í fyrsta lagi myndi ég aldrei taka sprettæfingar ef ég væri að hlaupa ein , myndi bara " jogga " létt . Svo er félagslegi þátturinn mjög mikilvægur sem og pressan , maður fær alveg símtöl eða tölvupóst og er spurður af hverju maður mætti ekki á æfingu ; - ) Hvernig hlaupari ertu , hvað hleypur þú oft og lengi í einu ? Ég er " þríþrautar-hlaupari " , þ.e. ég hleyp þrisvar í viku , á móti þremur hjólaæfingum og þremur sundæfingum . Ég hleyp yfirleitt í um eina klukkustund á mánudögum og miðvikudögum og svo lengur á laugardagsmorgnum . Á fólk sem er að hlaupa eða langar að byrja að ganga í hlaupahóp ? Það er ekki spurning , maður á að vera í hlaupahópi . Því þar færðu rétta stuðninginn , hvatninguna og frábærar leiðbeiningar , t.d. varðandi upphitunaræfingar , teygjur eftir hlaup , skóbúnað , annan búnað , matarræði og svo framvegis . Hvað gera hlaup fyrir þig persónulega ? Ég er búin að fá greiningu hjá lækni og ég er " hreyfi-fíkill " , en það er jákvæð fíkn . Hlaupin veita mér útrás , frelsi og mikla vellíðunartilfinningu . Ef ég kemst ekki út að hlaupa eða hreyfa mig þá verð ég mun þyngri á mér bæði andlega og líkamlega . Auk þess á ég frábæra vini og félaga sem æfa með mér og svo er þetta sameiginlegt áhugamál okkar hjónanna sem er mjög mikilvægt . Af hverju hlaup frekar en ræktin eða önnur hreyfing ? Hlaupin eru bara svo einföld og þægileg . Þegar ég fór að æfa fyrir maraþon þá komst ég að því hversu ótrúlega langt maður kemst á tveimur jafnfljótum , eins og t.d. þegar ég hljóp frá Gljúfrasteini í Mosó út í sundlaugina á Seltjarnarnesi á einni æfingunni . Annar kostur við hlaupin sem og sund og hjólreiðar , er að æfa úti undir berum himni allt árið og anda að sér ferska loftinu . Það er yndislegt , maður klæðir sig bara eftir veðri og vindum og nýtur hvers dags . Hvað stóð upp úr í hlaupunum fyrir þig persónulega árið 2013 ? Í lok nóvember var ár síðan ég tók þátt í minni fyrstu Ironman keppni í Cozumel í Mexíkó . Það að klára heilt maraþon eftir 180 km hjólreiðar og 3,8 km sund er einstök tilfinning , þetta ársafmæli er svolítið sérstakt í mínum huga . En ég tók þátt í öðrum Ironman í júlí sl. í Frankfurt og bætti tímann verulega . Síðan varð ég Landvættur á síðasta árinu , sem er fjórþraut , skíðaganga , hjól , hlaup og sund , þar hljóp ég Jökulsárhlaupið í ágúst sem er virkilega fallegt hlaup . Hver eru markmiðin til skemmri og lengri tíma ? Markmiðin eru stór og smá . Ég er bókuð í minn þriðja Ironman í ágúst 2014 í Kalmar í Svíþjóð . Ég er mjög hrifin af fjallahlaupum , hljóp t.d. Laugavegshlaupið árið 2011 og það er fallegasta leið sem ég hef hlaupið og mig langar að hlaupa það aftur . Stóra markmiðið mitt er að hlaupa 100 km + og mig langar mest í Ultra Trail du Mont Blanc hlaupið . Til þess að komast þangað þarf ég að safna punktum sem ég mun klárlega gera á þessu ári . Einnig langar mig að hlaupa Boston maraþonið , svo ég þarf að ná lágmarki til að geta tekið þátt . Annað sem þú vilt koma á framfæri ? Mig langar að þakka Bibbu ( Bryndísi Baldursdóttur ) og Ásgeiri ( eiginmanni hennar og aðstoðarþjálfara ) fyrir að hafa vakið hlaupa - , fjallahlaupa - og þríþrautaráhuga hjá mér . Þau eru algjörlega einstök , alltaf dugleg að leiðbeina , hvetja og aðstoða okkur öll sem æfum með þeim . Einnig langar mig að þakka öllum yndislegu hlaupaæfingafélögum mínum sem og Þríkó æfingafélögunum fyrir skemmtilegan og yndislegan félagsskap . Ef þú ert að spá í að fara að hlaupa , ekki hika við að mæta á æfingu hjá okkur , það eru allir velkomnir til okkar alvega sama á hvaða getustigi þú ert .